TLU SA het met skok kennis geneem van die Minister van Landelike Ontwikkeling en Grondhervorming, Gugile Nkwinti, se standpunt dat die regering bereid is om die Grondwet te verander ter wille van grondhervorming.
Mnr. Louis Meintjes, President van TLU SA, sê dat hier teenstrydige boodskappe uitgestuur word, maar uiteindelik met een sentrale uitkoms, naamlik die vervreemding van die boer van sy grond.
Mnr. Meintjes het verwys na die pas vrygestelde Groenskrif oor grond, waar verskeie prosesse nou aan die gang gesit is om die Groenskrif te bespreek en kommentaar te lewer. “As die regering dan in eie geledere besluit het om die Grondwet te verander, waarom is dit nodig om die Groenskrif te hanteer?” vra mnr. Meintjes. 4 wenke om jou kinders beter te help studeer - Goeie Huishouding
Dis die begin van ’n nuwe skoolkwartaal en die perfekte tyd om jou kinders te help om op hul beste te presteer
1. HELP HULLE OM GEORGANISEERD TE WEES
’n Ongeorganiseerde kind het waarskynlik slegte studiegewoontes, wat nog erger is as haar studieplek ook ongeorganiseerd is. Help haar om dit te orden deur van onnodige items ontslae te raak en ’n liasseerstelsel vir huiswerk te begin. Moedig haar ook aan om daaglikse doenlysies neer te skryf en leer haar om op ’n maandelikse kalender van take tred te hou.
2. SKEP DIE REGTE ATMOSFEER
Dit kan regtig ’n kind se motivering om te studeer maak of breek. Maak die vertrek waarin hy leer ’n vrolike, gemaklike (maar nie te gemaklik nie!) en kreatiewe ruimte. ’n Funky lessenaarstoel of interessante skryfbehoeftes sal hom positief help hou.
3. VRA HULLE UIT OOR SKOOL
Moenie die gesprek laat eindig met iets soos: “Dit was oukei” of: “Daar het nie veel gebeur nie”. Vra vrae om hulle aan te moedig om met jou oor skool te gesels, maar ook om hulle opgewonde daaroor te maak. Probeer: “Is jy seker jy het nie vandag minstens een nuwe ding geleer nie?” of: “Wat was jou gunsteling-deel van die dag?”
4. GEE ERKENNING VIR HUL PRESTASIES
Dit maak nie saak of dit ’n groot toets of ’n klein klasvasvra was nie – wens hulle geluk met hul prestasie. Wees trots, maar moet dit nie oordoen nie! Wanneer jy die kleiner prestasies erken, sal dit hulle help besef dat elke punt tel en hopelik sal dit hulle aanmoedig om harder te werk.
Deur Diana Trotter
Kliek hier vir nog wenke.
Kyk na dié klein seuntjie se verwonderde reaksie op die toneel uit Man of Steel, waar Superman vir die eerste...